ddrg/super_eurlex huggingface dataset:
DA Den Europæiske Unions Tidende C 19/35

Sag anlagt den 24. november 2008 — Bang & Olufsen mod KHIM (gengivelsen af en højttaler)

(Sag T-508/08)

(2009/C 19/65)

Processprog: engelsk

Parter

Sagsøger: Bang & Olufsen A/S (Struer, Danmark) (ved lawyer K. Wallberg)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Punkt 2 i afgørelse truffet den 10. september 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 497/2005-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det EF-varemærke, der søges registreret: Det tredimensionale varemærke, der gengiver en højttaler, for varer i klasse 9 og 20 — ansøgning nr. 3 354 371.

Undersøgerens afgørelse: Afslag på ansøgningen.

Appelkammerets afgørelse: Delvis annullation af undersøgerens afgørelse.

Søgsmålsgrunde: Tilsidesættelse af artikel 63, stk. 6, i Rådets forordning (EF) nr. 40/94, idet appelkammeret undlod at træffe de nødvendige foranstaltninger for at efterkomme Domstolens dom; tilsidesættelse af artikel 7, stk. 1, litra e), nr. iii), i Rådets forordning (EF) nr. 40/94, idet appelkammeret fejlagtigt indtog det synspunkt, at det omtvistede EF-varemærke er et tegn, som udelukkende består af en udformning, hvorved varen får en væsentlig værdi.
DA Den Europæiske Unions Tidende C 19/32

Sag anlagt den 17. november 2008 — Kureha mod KHIM — Sanofi-Aventis (KREMEZIN)

(Sag T-487/08)

(2009/C 19/60)

Stævningen er affattet på engelsk

Parter

Sagsøger: Kureha Corp. (Tokyo, Japan) (ved lawyers W. von der Osten-Sacken og O. Sude)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Sanofi-Aventis SA (Gentilly, Frankrig)

Sagsøgerens påstande

— Afgørelsen truffet den 15. september 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1631/2007-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Kurcha Corp.

Det omhandlede EF-varemærke: Ordmærket »KREMEZIN« for varer i klasse 5 — ansøgning nr. 2 906 501

Indehaver af det i indsigelsessagen påberåbte varemærke eller tegn: Sanofi-Aventis SA

Det i indsigelsessagen påberåbte varemærke eller tegn: International varemærkeregistrering nr. 529 937 af ordmærket »KRENOSIN« for varer i klasse 5

Indsigelsesafdelingens afgørelse: Medhold i indsigelsen i dens helhed

Appelkammerets afgørelse: Afslag på klagen

Søgsmålsgrunde: Tilsidesættelse af regel 19 og regel 20, stk. 1, i Kommissionens forordning nr. 2868/95 (1) samt magtfordrejning, idet appelkammeret urigtigt fastslog, at den anden part i sagen for appelkammeret på tilstrækkelig vis havde godtgjort tilstedeværelsen og gyldigheden af det ældre varemærke. Tilsidesættelse af artikel 8, stk. 1, litra b), sammenholdt med artikel 43, stk. 2 og 3, i Rådets forordning nr. 40/94, idet appelkammeret urigtigt fastslog, at der forelå en risiko for forveksling mellem de omhandlede varemærker.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
—

Tilsidesættelse af princippet om god forvaltningsskik og forpligtelsen til at udvise omhu, i det omfang sagsøgeren har deltaget i en administrativ procedure af en art og med gennemførelsesbestemmelser, som er nøje fastlagt, for derefter at blive klar over, at fremgangsmåden i realiteten (i form af omfang og gennemførsel) havde en karakter, der på afgørende måde adskilte sig fra den, som oprindeligt var blevet meddelt. Sagsøgte er i særdeleshed ansvarlig for oprindeligt at have besluttet at indlede en regnskabskontrol, som skulle udføres ved en revision, for derefter at acceptere de konklusioner, der er opnået ved en anden revisionsmetode, kendt som »den vedtagne procedure«, som sagsøgeren aldrig blev informeret om.
—

Sagsøgte og i givet fald den anden part i sagen for appelkammeret tilpligtes at betale sagens omkostninger, inklusive de omkostninger, der er pådraget i forbindelse med sagen for appelkammeret.
DA Den Europæiske Unions Tidende C 6/32

Sag anlagt den 18. september 2008 — SPAR Österreichische Warenhandel mod Kommissionen

(Sag T-405/08)

(2009/C 6/66)

Processprog: tysk

Parter

Sagsøger: SPAR Österreichische Warenhandels-AG (ved Rechtsanwälte A.-H. Bischke, S. Brack og D. Bräunlich)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 23. juni 2008 annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionens beslutning af 23. juni 2008 i sagen COMP/M.5047 — REWE/ADEG, hvorved Kommissionen har godkendt, at Billa AG, der er et selskab i den tyske REWE-koncern, har erhvervet fuldstændig kontrol over ADEG Österreich Handelsaktiengesellschaft. Sagsøgeren gør gældende, at Kommissionen ikke burde have godkendt fusionen i overensstemmelse med artikel 6, stk. 2, i EF-fusionsforordningen (1), eftersom de afgivne tilsagn ikke var tilstrækkelige til at fjerne de konkurrencemæssige betænkeligheder, der ifølge sagsøgeren foreligger.

Til støtte for søgsmålet gør sagsøgeren to anbringender gældende.

Sagsøgeren gør for det første gældende, at der er sket tilsidesættelse af artikel 6, stk. 1, litra c), i EF-fusionsforordningen, idet Kommissionen med urette undlod at indlede den endelige kontrolundersøgelse (fase II), men godkendte fusionen REWE/ADEG som led i proceduren i fase I. Kommissionen foretog ikke en tilstrækkelig gennemgang af fusionens konkurrencemæssige konsekvenser og foretog derved også en urigtig bedømmelse af de konkurrenceretlige problemer, der er en følge af fusionen. Tilsidesættelsen består nærmere bestemt i følgende åbenbart urigtige skøn:

— Kommissionen har foretaget en urigtig bedømmelse af transaktionens konkurrenceretlige virkninger på detailmarkedet i hele Østrig, idet den med urette lagde til grund, at en række konkurrenter fortsat ville være til stede og idet den undervurderede ADEG's konkurrencemæssige potentiale.

— Den har foretaget en urigtig gennemgang og fastlæggelse af parternes markedsposition på både regionalt og lokalt plan.

— De tilsagn, som Kommissionen har accepteret, er ikke egnede til at fjerne de konkurrenceretlige betænkeligheder, eftersom de er blevet bedømt på et urigtigt grundlag.

— Kommissionen har foretaget en urigtig gennemgang og fastlæggelse af de konkurrenceretlige virkninger på arbejdsmarkedet.

Kommissionen har for det andet foretaget tilsidesættelse af væsentlige formkrav under fusionskontrolproceduren. Den har tilsidesat både sagsøgerens og medlemsstaternes ret til at blive hørt, eftersom den undlod at teste parternes seneste tilsagn på markedet og undlod at fremsende det til medlemsstaterne. Endvidere har den givet en utilstrækkelig begrundelse for sin beslutning.

(1) Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«), EUT L 24, s. 1.
—

Indsigelsen rejst af den anden part i sagen for appelkammeret mod registreringen af det omhandlede EF-varemærke forkastes i det omfang, indsigelsen er støttet på det i indsigelsessagen påberåbte varemærke, og desuden er støttet på et anbringende om risiko for forveksling som omhandlet i artikel 8, stk. 1, litra b), i forordning nr. 40/94.
DA Den Europæiske Unions Tidende C 6/34

Sag anlagt den 6. oktober 2008 — Coverpla mod KHIM — Heinz-Glas (Design)

(Sag T-450/08)

(2009/C 6/69)

Stævningen er affattet på fransk

Parter

Sagsøger: Coverpla (Nice, Frankrig) (ved avocats P. Greffe og M. Chaminade)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Heinz-Glas GmbH (Kleintettau, Tyskland)

Sagsøgerens påstande

— Afgørelsen truffet den 7. juli 2008 af Tredje Appelkammer i sag R 1411/2007-3, hvorved der blev givet afslag på sagsøgerens klage, og EF-designet »Tour« nr. 29178-0002 blev erklæret ugyldigt, annulleres.

— EF-designet »Tour« nr. 29178-0002 erklæres gyldigt i klasse 09-01.

Søgsmålsgrunde og væsentligste argumenter

Det registrerede EF-design, der begæres erklæret ugyldigt: EF-design nr. 29178-0002 for »flakoner«

Indehaver af EF-designet: Coverpla

Indgiveren af begæringen om, at EF-designet erklæres ugyldigt: Heinz-Glas GmbH

Designet påberåbt af indgiveren af ugyldighedsbegæringen: En ikke-registreret flakon kaldet »Empire« med referencenr. F 3990

Annullationsafdelingens afgørelse: EF-designet erklæres ugyldigt

Appelkammerets afgørelse: Afslag på klagen

Søgsmålsgrunde: EF-designet er nyt som påkrævet, og sagsakterne fremlagt af Heinz-Glas GmbH med henblik på at godtgøre, at virksomheden har et identisk offentligt tilgængeligt flakondesign, der er ældre end EF-designet, er uden bevisværdi.
DA Den Europæiske Unions Tidende C 6/38

Sag anlagt den 22. oktober 2008 — Companhia Muller de Bebidas mod KHIM — Missiato Industria e Comercio (61 A NOSSA ALEGRIA)

(Sag T-472/08)

(2009/C 6/75)

Stævningen er affattet på engelsk

Parter

Sagsøger: Companhia Muller de Bebidas (Pirassununga, Brasilien) (ved lawyers G. Da Cunha Ferreira og I. Bairrão)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Missiato Industria e Comercio Lda (Santa Rita do Passa Quatro, Brasilien)

Sagsøgerens påstande

— Afgørelsen truffet den 4. juli 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1687/2007-1) annulleres for så vidt som den opretholdt afgørelsen om registrering af det pågældende EF-varemærke

— Registreringen af det pågældende EF-varemærke erklæres ugyldig for alle de omhandlede varer, idet der er risiko for forveksling med de i indsigelsessagen nævnte varemærker

— Harmoniseringskontoret og den anden part i sagen for appelkammeret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Missiato Industria e Comercio Lda

Det omhandlede EF-varemærke: figurmærket »61 A NOSSA ALEGRIA« for varer i klasse 33

Indehaver af det i indsigelsessagen påberåbte varemærke eller tegn: Companhia Muller de Bebidas

Det i indsigelsessagen påberåbte varemærke eller tegn: Portugisisk varemærkeregistreringsnummer 273 105 for figurmærket »CACHAÇA 51« for varer i klasse 33; portugisisk varemærkeregistreringsnummer 331 952 for figurmærket »CACHAÇA 51« for varer i klasse 33; Benelux-varemærkeregistreringsnummer 576 901 for figurmærket »CACHAÇA 51« for varer i klasse 32 og 33; dansk varemærkeregistreringsnummer VR 1998 03649 for figurmærket »CACHAÇA 51« for varer i klasse 33; engelsk varemærkeregistreringsnummer 2 248 316 for en række figurmærker »CACHAÇA 51« for varer i klasse 33; spansk varemærkeregistreringsnummer 2 354 943 for figurmærket »CACHAÇA 51« for varer i klasse 33; tysk varemærkeregistreringsnummer 30 071 545 for figurmærket »CACHAÇA 51«; østrigsk varemærkeregistreringsnummer 161 564 for figurmærket »CACHAÇA 51« for varer i klasse 33; velkendt portugisisk figurmærke »CACHAÇA 51« for varer i klasse 33; velkendt portugisisk figurmærke »CACHAÇA 51« for varer i klase 33

Indsigelsesafdelingens afgørelse: Indsigelsen forkastet i det hele

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret fejlagtigt fastslog, at der ikke er risiko for forveksling mellem de omtvistede varemærker, tilsidesættelse af artikel 52, stk. 1, litra a), i Rådets forordning nr. 40/94, idet appelkammeret fejlagtigt fastslog, at sagsøgerens beviser ikke var tilstrækkelige til at godtgøre, at det ældre varemærke er velkendt i Portugal, eller i det mindste, at det som helhed har en høj grad af særpræg.
DA Den Europæiske Unions Tidende C 6/41

Sag anlagt den 17. november 2008 — Power-One Italy mod Kommissionen

(Sag T-489/08)

(2009/C 6/81)

Processprog: italiensk

Parter

Sagsøger: Power-One Italy SpA (Terranova Bracciolini, Italien) (ved avvocati R. Giuffrida og A. Giussani)

Sagsøgt: Kommissionen for De Europæiske Fællesskaber

Sagsøgerens påstande

— I henhold til EF-traktatens artikel 288 tilpligtes Kommissionen for De Europæiske Fællesskaber at betale sagsøgeren en erstatning svarende til 2 876 188,99 EUR, eller til omkostningerne for PNEUMA-projektet, eller til ethvert andet beløb, enten større eller mindre, som anses for rimeligt.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det foreliggende søgsmål vedrører beslutningen om at indstille det såkaldte »Pneuma«-projekt og om at kræve det til forfinansieringen udbetalte beløb tilbagebetalt. Formålet med dette projekt var ved hjælp af en trykluftsbaseret reserve at skabe et innovativt UPS-system til energiforsyning af radiobaserede stationer for mobiltelefoni. Til gennemførelse heraf har sagsøgeren indgået en aftale med strategiske partnere, navnlig med Universitetet i Firenze om projekteringen og færdiggørelsen af den dynamiske del samt om test af prototyperne af det nye system, med ENEA og FEBE ECOLOGIC om miljøvurderingen af det nye UPS-system, og med TELEFONICA MOVILES, som på spansk område har stillet nogen radiobaserede stationer til rådighed for at gøre det muligt at teste prototyperne under reelle driftsforhold.

Som følge af Kommissionens ovennævnte beslutning har sagsøgeren skullet tilbagebetale hele det til forfinansieringen modtagne beløb, og har desuden også over for sine egne strategiske partnere været tvunget til at svare skadeserstatning. Under alle omstændigheder har Power-One for egen regning færdiggjort og overdraget projektet — også henset til sagsøgerens berettigede forventning som følge af Kommissionens stadige forlængelser — hvorved det har afholdt udgifter svarende til 2 876 188,99 EUR og leveret et fuldt funktionsdygtigt apparat i Spanien sådan som aftalt med Kommissionen og partnerne.

Sagsøgeren har til støtte for sine påstande gjort følgende anbringender gældende:

— Tilsidesættelse af artikel 10 i Europa-Parlamentets og Rådets forordning (EF) nr. 1655/2000 af 17. juli 2000 om det finansielle instrument for miljøet (Life) (1).

— Artikel 14 i de administrative standardbestemmelser for LIFE-projektet finder ikke anvendelse i det omfang, sagsøgeren hele tiden har haft en ufravigelig og konsekvent samarbejdsindstilling og altid har besvaret hver af Kommissionens forespørgsler til tiden. Endvidere er »Pneuma«-projektet blevet fuldført, gjort funktionsdygtigt og testet.

— Forskelsbehandlingen, der er sket ved den omhandlede beslutning, er en tilsidesættelse af det almindelige princip om beskyttelse af den berettigede forventning.

(1) EFT L 192 af 28.7.2000, s. 1.
Sagsøgerne gør med sit første og andet anbringende gældende, at Kommissionen begik åbenbare fejl ved anvendelsen af artikel 87, stk. 1, EF. Ifølge sagsøgerne anvendte Kommissionen denne bestemmelse ukorrekt ved at karakterisere »natflyvningsklausulen« og »90 %-klausulen« som statsstøtte. Sagsøgerne anfører, at Kommissionen anvendte det markedsøkonomiske investorprincip åbenbart urigtigt ved at anse november 2004 som referencepunkt og ikke den faktiske dato for indgåelsen af rammeaftalen. Sagsøgerne gør endvidere gældende, at Kommissionen begik en åbenbar fejl ved — uanset investeringsbeslutningens referencepunkt — at fastslå, at den såkaldte ubegrænsede garanti, der er aftalt i rammeaftalen, under alle omstændigheder udgjorde statsstøtte, eftersom de risici, som DHL påtog sig ifølge disse bestemmelser, var finansieret af et kapitalindskud, som i sig selv udgjorde statsstøtte.
DA Den Europæiske Unions Tidende C 6/41

Sag anlagt den 14. november 2008 — Earle Beauty mod KHIM (SUPERSKIN)

(Sag T-486/08)

(2009/C 6/80)

Processprog: engelsk

Parter

Sagsøger: Liz Earle Beauty Co. Ltd (tidligere Liz Earle Cosmetics Ltd.) (Ryde, Det Forenede Kongerige) (ved solicitor M. Cover)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 15. september 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1656/2007-4) annulleres, og det fastslås, at den omhandlede EF-varemærkeansøgning nr. 5 967 856 kan fremmes til offentliggørelse og antages til registrering.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det EF-varemærke, der søges registreret: Ordmærket »SUPERSKIN« for varer og tjenesteydelser i klasse 3, 5 og 44 — ansøgning nr. 5 967 856

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Artikel 7, stk. 1, litra c), i Rådets forordning (EF) nr. 40/94 er tilsidesat, idet appelkammeret fejlagtigt fastslog, at det omhandlede varemærke er beskrivende for egenskaber ved de varer og tjenesteydelser, for hvilke der er indgivet ansøgning om registrering.
—

Det fastslås, at dokument af 2. oktober 1998 fra Europa-Kommissionens Generaldirektorat for Konkurrence D/53778 [COMP/H4/NM/ed D(2008) 247], er ugyldigt, for så vidt som det kræver, at tilbagesøgningen af de renter, som der henvises til i beslutning 2002/894/EF og 2002/540/EF af 11. juli 2001 (overtrædelsessag 2007/2215), foretages under anvendelse af renters rente.
—

Det fastslås, at dokument af 2. oktober 1998 fra Europa-Kommissionens Generaldirektorat for Konkurrence D/53778 [COMP/H4/NM/ed D(2008) 247], er ugyldigt, for så vidt som det kræver, at tilbagesøgningen af de renter, som der henvises til i beslutning 2003/27/EF og 2002/806/EF af 11. juli 2001 (overtrædelsessag 2007/2215), foretages under anvendelse af renters rente.
DA Den Europæiske Unions Tidende C 32/46

Sag anlagt den 4. december 2008 — Kommissionen mod TMT Pragma

(Sag T-527/08)

(2009/C 32/89)

Processprog: italiensk

Parter

Sagsøger: Kommissionen for De Europæiske Fællesskaber (ved avvocato M. Moretto, A.M. Rouchaud-Joët og F. Mirza, som befuldmægtigede)

Sagsøgt: TMT Pragma Srl (Rom, Italien)

Sagsøgerens påstande

— Sagsøgte tilpligtes at tilbagebetale til Kommissionen et beløb stort 30 700,23 EUR med tillæg af morarenter i henhold til spansk ret fra den 29. august 2004 og til betaling sker.

— Sagsøgte tilpligtes at betale sagens omkostninger.

Søgsmålsgrunde og væsentligste argumenter

Kommissionen har nedlagt påstand om, at Retten skal tilpligte sagsøgte at tilbagebetale et beløb stort 30 700,23 EUR med tillæg af morarenter til Kommissionen, hvilket beløb modsvarer en del af den støtte, som Kommissionen har udbetalt i overensstemmelse med aftale nr. UR-96-SC.1105, der er blevet indgået inden for rammerne af det fjerde rammeprogram for forskning og teknisk udvikling. Aftalen, der er blevet indgået med andre europæiske forskningscentre, vedrører gennemførelsen af et projekt med betegnelsen »integrated urban transport concepts and market orientated urban transport systems/on demand urban transport systems — INTRAMUROS«.

Til støtte for søgsmålet gør Kommissionen gældende, at det af den i juni 2000 foretagne gennemgang af bogføringen fremgår, at visse personaleomkostninger og omkostninger til rejser, ophold samt IT- og forbrugsmaterialer ikke var begrundede og således ikke kunne betragtes som værende omfattet af projektet.

Kommissionen sendte den 14. juli 2004 til sagsøgte et påkrav om tilbagebetaling af det omhandlede beløb med tillæg af morarenter i tilfælde af manglende betaling.
DA Den Europæiske Unions Tidende C 32/38

Sag anlagt den 11. november 2008 — Atlas Transport mod KHIM — Hartmann (ATLAS TRANSPORT)

(Sag T-482/08)

(2009/C 32/74)

Stævningen er affattet på: tysk

Parter

Sagsøger: Atlas Transport GmbH (Düsseldorf, Tyskland) (ved Rechtsanwälte U. Hildebrandt, K. Schmidt-Hern og B. Weichhaus)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Alfred Hartmann (Leer, Tyskland)

Sagsøgerens påstande

— Afgørelse truffet den 9. september 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1858/2007-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »Atlas Transport« for transportvirksomhed (godstransport) i klasse 39 (EF-varemærke nr. 545 681)

Indehaver af EF-varemærket: Atlas Transport GmbH

Indgiveren af begæringen om, at EF-varemærket erklæres ugyldigt: A. Hartmann

Annullationsafdelingens afgørelse: Afslag på begæringen

Appelkammerets afgørelse: Medhold i begæringen om ugyldighed

Søgsmålsgrunde: Tilsidesættelse af artikel 15 i forordning (EF) nr. 40/94 (1) og regel 22 og 40 i forordning (EF) nr. 2868/95 (2), idet der er opstillet et forkert krav til beviset for den retsbevarende brug, og de fremlagte beviser er blevet vurderet forkert. Fejlagtig anvendelse af det procesretlige princip om retten til at blive hørt i henhold til artikel 73, andet punktum, i forordning nr. 40/94, af begrundelsespligten i henhold til artikel 73, første punktum, i forordning nr. 40/94, og af skønsudøvelsen.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).

(2) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).